বেঙ্গল গ্রুপ অব ইন্ডাস্ট্রিজ
বেঙ্গল গ্রুপ অব ইন্ডাস্ট্রিজ বাংলাদেশের একটি বৃহত্তম এবং প্রাচীন শিল্প প্রতিষ্ঠান। এটি ১৯৬৯ সালে প্রতিষ্ঠিত হয়েছিল। সংস্থাটির সহযোগী প্রতিষ্ঠান বেঙ্গল প্লাস্টিকের মাধ্যমেই বাংলাদেশ বৃহত্তম প্লাস্টিক শিল্পে প্রবেশ করে। এটি বাংলাদেশের বৃহত্তম শিল্প প্রতিষ্ঠানগুলোর মধ্যে অন্যতম। এই প্রতিষ্ঠানের অধীনে শিল্পগুলি হচ্ছে প্লাস্টিক, রসায়নিক, সিমেন্ট, ফিড, মিডিয়া, মেলামাইন, হোটেল এবং রিসোর্স, ভোক্তা পণ্য,কনসট্রাকশন এবং ডেভেলপমেন্ট, এলপিজি গ্যাস, গার্মেন্টস, ডাইং, এগ্রো, ব্যাংক, বীমা, ইউটিলিটি ইত্যাদি। এ শিল্পের প্রতিষ্ঠাতা মোরশেদ আলম। পরবর্তীতে তার ভাই মোঃ জসিম উদ্দিন এ গ্রুপে যোগ দেন। উভয়ে বাংলাদেশের বেসরকারি খাতের শিল্পপতি। এ গ্রুপে বর্তমানে ৩৪,০০০ (চৌত্রিশ হাজার) কর্মী কাজ করে।